126. ΝΟΜΟΘΕΤ. ΔΙΑΤΑΓΜΑ υπ’ αριθ. 394 της 23/24 Απρ. 1974 (ΦΕΚ Α΄ 110) Περί αναλόγου εφαρμογής των διατάξεων του Ν.Δ. 17/1968 «περί συνταξιοδοτήσεως των διοριζομένων ως μετακλητών μονίμων υπαλλήλων του Δημοσίου ή των Νομικών Προσώπων Δημοσίου Δικαίου» και επι μετακλητών υπαλλήλων διοριζομένων δυνάμει της υπ’ αριθ. 4/1974 Συντακτικής Πράξεως. ΄Αρθρ.1.-Επί των κατά την παρ. 2 του άρθρ. 1 της υπ’ αριθ. 4/1974 Συντακτικής Πράξεως «περί τρόπου πληρώσεως δημοσίων τινών θέσεων και ρυθμίσεως ζητημάτων Διοικήσεως και Προσωπικού νομικών τινών προσώπων» (τόμ. 2Β σελ. 422,07) διοριζομένων ως μετακλητών υπαλλήλων, προερχομένων εκ μονίμων υπαλλήλων του Δημοσίου ή Νομικών Προσώπων Δημοσίου Δικαίου, έχουν ανάλογον εφαρμογήν αι διατάξεις του Ν.Δ. 17/1968 (ανωτ. αριθ. 66). ΄Αρθρ.2.-Η ισχύς του παρόντος άρχεται από της ενάρξεως της ισχύος της υπ’ αριθ. 4/1974 Συντακτικής Πράξεως. 